**HAVNEKONTRAKT FOR LEIE AV KAIPLASS for 2024**

*Virksomheten Loggen Kystlag Tønsberg består i bevaring og styrking av kystens tradisjonelle verdier, herunder bruk av tradisjonelle fartøyer og kystmiljø. Vårt hovedmotto er: Vern gjennom bruk. Eierskap av tradisjonsbåt og leie av kaiplass innebærer et aktivt medlemskap og deltakelse i fellesskapet, for å gi de ideelle fellesverdiene vi sammen er tuftet på, et relevant kystkulturelt innhold og ansikt utad.*

**PARTNER/BÅT**

1. **I forbindelse med leie av kaiplass ved Loggen Kystlag Tønsberg (LKT) er det inngått følgende avtale:**

|  |  |
| --- | --- |
| **Båteier(e):** |  |
| **Adresse:** |  |
| **e-post:** |  | **Telefon**: |  |
| **Båtens navn:** |  |
| **Reg. nummer:** | *Skal være registrert i Skipsregisteret* |   |
| **Type båt:** | Skøyte |
| **Størrelse:** | Lengde (fot) |  | Bredde (m) |  |
| **Forsikring:** | Selskap  |  |
|  | Polisenummer |  | Utløp av polisen |  |
| **Avtalt havneleie** | *Kr. 160 per fot per år + grunnsats kr. 3000 per år (+ evt. botillegg)* |  |
| **Depositum/bankgaranti** | *Skal tilsvare minimum ett års leie. Ref. p. 5.* |  |
| **Dugnad:**  | Preferanser for bidrag til fellesskapet*Ref. Punkt 20* |  |

|  |  |  |  |  |
| --- | --- | --- | --- | --- |
| **Varighet:** | Utstedt dato |  | Fornyes dato |  |

**LEIE, BETALING og SIKKERHET**

1. **Leieavtalens varighet:** Leieavtalen er for ett år, og må søkes fornyet årlig.

Kaiansvarlig har til enhver tid rett til å omdisponere havneplassene. Det skal gis rimelig varsel. Det samme gjelder frigjøring av plassene midlertidig ved stevner, for eksempel kystkulturdagene. Det er ikke tillatt med fremleie av båtplassen. Gjestebruk av plasser og disponering av sesongplasser skal alltid koordineres og godkjennes av kaiansvarlig først. Dersom båtplassen ikke er i bruk over lengre tid, er det ønskelig at kaiansvarlig får beskjed slik at det er mulig å bruke denne plassen til korttidsutleie for besøkende båter.

3: Leie av kaiplass betales etter de til enhver gjeldende satser som styret i LKT har satt. Prisen inkluderer bl.a. en forholdsmessig del av LKTs forsikring for hele anlegget, bidrag til verksteds- og servicetilbud, samt bidrag til vedlikehold og oppgraderinger av kaianlegg. Leien kan endres med en måneds varsel. Den årlige leieavtalen innebærer en anvist kaiplass, med mulighet for å leie en bod.

De som leier båtplass, har rett til parkering for én registrert og kjørbar personbil eller motorsykkel når de oppholder seg i båten. Ekstra parkeringsplasser kan søkes om, og vil da bli belastet med kr. 500.- pr. bil/henger og kr. 250 for motorsykkel, pr. mnd.
Strømforbruket i velferdsbygget dekkes av de som benytter seg av det. Hovedanlegget brøytes for snø vinterstid.

Båteierne har ansvar for at kaiområdene hvor brøytebilen/traktoren ikke kommer til blir måkt.

4: Leien faktureres forskuddsvis hvert kvartal (1. febr., 1. mai, 1. aug, 1. nov.) Det sendes to purringer på manglende betaling før beløpet blir innfordret i henhold til pkt. 5. Betalt leie refunderes ikke ved oppsigelse.

5: Som sikkerhet for betaling av leie og enhver forpliktelse ellers i forbindelse med leieforholdet, skal det stilles en uoppsigelig bankgaranti eller et depositum. Depositumet/bankgarantien skal være et depositum som tilsvarer ett års leie.

Havneleien fastsettes av Styret i LKT og kan endres med en måneds varsel (ref. pkt. 3).

For 2024 er havneleien satt til kr. 160,- per fot per år + en grunnsats på kr. 3 000 per år.

*Priseksempel for båt på 50 fot: kr. 160 x 50 + 3 000 = Kr. 11 000 for 1 år.*

*(faktureres med Kr. 2 750 per kvartal)*

De som i dag bor fast i båten betaler i tillegg kr. 500 per måned.

6:Båtens eier forplikter seg før avtaleinngåelse å tegne en forsikring for egen båt som minst dekker kostnaden til heving og borttauing dersom båten havarerer på Loggens kaiområde eller dets umiddelbare nærhet. Kopi av gyldig forsikring må være sendt kaiansvarlig før søknader om kaiplass kan behandles av styret i kystlaget. *Loggen Kystlag har ikke ansvar for sluttdisponering av fartøy.*

**MILJØ, UTSEENDE og FORTØYNING**

7:Båten må til enhver tid være forsvarlig fortøyd på en slik måte at kaier, utstyr eller andre fartøyer ikke skades eller volder ulempe. Landgang må enten være forsvarlig festet til både båt og kai, eller oppbevares i sin helhet inne på kaien (eks. ikke stikke ut over kaikant). Skader på LKTs anlegg som skyldes manglende eller dårlig fortøyning, vil bli utbedret på båteiers kostnad og eventuelt dekket slik det fremgå av pkt. 6. Det er ikke tillatt å ha bobleanlegg ved båten om vinteren.

8. Det er ikke tillatt å hensette redskap, utstyr og materialer på kaiområdet for kortere tid uten først å ha innhentet godkjenning fra kaiansvarlig. Ved langvarig lagring skal styret først ha gitt godkjenning. Lettbåter, sykler og annet løsøre skal ikke hensettes på kaiområdet.

9: Det er ikke tillatt å tilgrise miljøet rundt anlegget, herunder slippe ut gråvann, tømme toalett eller dumpe fast eller flytende avfall i sjøen. Loggens avfallsdunker skal ikke benyttes til materialer etter reparasjoner og vedlikehold i båtene, det er eiers ansvar å levere dette på kommunal fylling. Etter tur med båten, skal søppel tas med hjem.

10: Båten skal i tiden 1.mai – 1.nov. føre Forbundets Kystens vimpel. Sommerstid 1.mai – 1.nov. skal båten ikke være dekket av presenning uten spesiell tillatelse fra kaiansvarlig. Kommersiell virksomhet med utgangspunkt i kaianlegget til LKT er forbudt uten tillatelse fra styret.

11: Loggens kaiområde er en sentral del av Tønsberg havn og havnepromenade og skal som kystkultursenter fremstå som ryddig og ordentlig for omgivelsene. Båtene ved kaien anses som en del av kystkultursenteret og må derfor fremstå med en rimelig estetisk standard. Båtens eier plikter derfor å ha det ryddig om bord og ikke være til sjenanse for området for øvrig. Skjemmende farger og reklame er ikke tillatt.

**STRØM**

12: Landstrøm betales i tillegg til leien hver måned etter avlest forbruk og etter de tariffer som styret i LKT fastsetter. Hver båt skal ha en egen strømmåler.

13: Båtene skal benytte godkjente strømkabler som utlånes fra LKT. Ikke godkjente kabler vil bli frakoblet uten varsel på båteiers regning, risiko og ansvar. Strømskapet/strømkontakt skal holdes låst.

**RESTAURERING/BEBOELSE**

14: Inngåelse av denne kontrakten innebærer ikke rett til å bo om bord i båten.

15: Dersom båten restaureres ved kai, kan styret i LKT kreve en framdriftsplan og opplysninger om bruk av maskiner og utstyr. Virksomhet som forstyrrer eller forurenser omgivelsene er ikke tillatt.

**OPPSIGELSE /OVERDRAGELSE**

16: Denne avtalen kan ikke overdras uten et samtykke av styret i LKT. Salg av båten gir ikke rett til å opprettholde båtplassen.

17: Denne avtalen kan av begge parter sies opp med tre måneders varsel.

18: LKT kan si opp avtalen i avtaleperioden ved mislighold av avtalen og dens intensjoner og dersom grunnlaget for å ha båtplass ved senteret ikke er til stede. Andre årsaken til oppsigelse kan være:

1. Mislighold av økonomiske forpliktelser
2. Manglende framdrift ved restaurering
3. Manglende vedlikehold
4. Mangelfulle fortøyningsrutiner
5. Unnlatelse av å orientere om endrede kontraktsforhold
6. Passivitet og manglende aktivitet rundt båten
7. Mangelfullt bidrag til fellesskapet

Ved vesentlig mislighold kan avtale sies opp med øyeblikkelig virkning. Styret i LKT bestemmer til enhver tid hva som er vesentlig mislighold.

19: Ved oppsigelse etter pkt. 17 eller 18, eller manglende fornyelse etter pkt. 2, må båten flyttes fra området innen en måned etter at varsel om vedtaket er mottatt enten per post eller personlig overlevering.

 Fjernes ikke båten innen den fastsatte frist, inntrer det en døgnleie for den første måneden på kr. 150 pr, døgn, deretter kr. 300 pr. døgn. Dersom båten ikke fjernes innen de frister som er satt, kan LKT fjerne båten og henlegge den på båteiers regning og risiko et annet passende sted, etter at advarsel om dette er gitt.

**DUGNAD**

20: Inngåelse av denne avtalen innebærer dugnadsplikt. Dugnadene omfatter områder som kaianlegg, slipp, bygg og øvrig anlegg ved kystkultursenteret, etter de behov som måtte være ved Kystkultursenteret til enhver tid, i henhold til de prioriteringer styret i LKT fastsetter.

Det forventes også båteiers deltakelse på andre fellesaktiviteter ved senteret.

21: LKT er ikke ansvarlig for skader som måtte skje på båt, utstyr eller mannskap mens båten ligger ved kai. Dette gjelder også skader påført av andre leietakere, besøkende og medlemmer av LKT. LKT har heller ikke ansvar for skader på båtene som skyldes isgang og isbryting i kanalen.

22: Rettslige konflikter, som ikke løses ved forhandlinger, skal avgjøres ved voldgift etter reglene i lov om voldgift.

TØNSBERG, den ………………………..

-------------------------------------------- ---------------------------------------------------

Leietaker/båteier Kaiansvarlig, Loggen Kystlag Tønsberg